УНИВЕРЗИТЕТ У БЕОГРАДУ

АРХИТЕКТОНСКИ ФАКУЛТЕТ

02-63/1/2-4.8.

16.01.2020. године

Б е о г р а д

ДЕКАНУ АРХИТЕКТОНСКОГ ФАКУЛТЕТА

НАСТАВНО-НАУЧНОМ ВЕЋУ

НА ОСНОВУ ПОТРЕБА РЕАЛИЗАЦИЈЕ НАСТАВЕ НА ДЕПРТМАНУ ЗА АРХИТЕКТУРУ, НА СТУДИЈСКИМ ПРОГРАМИМА МАСТЕР АКАДЕМСКЕ СТУДИЈЕ АРХИТЕКТУРА, ИНТЕГРИСАНЕ АКАДЕМСКЕ СТУДИЈЕ

НА 04. СЕДНИЦИ ДЕПАРТМАНА ЗА АРХИТЕКТУРУ У ШКОЛСКОЈ 2019/2020. ГОДИНИ, ОДРЖАНОЈ 16. ЈАНУАРА 2020. ГОДИНЕ ЈЕДНОГЛАСНО ЈЕ УСВОЈЕНА ИНИЦИЈАТИВА ДА СЕ НАСТАВНО-НАУЧНОМ ВЕЋУ АФ УПУТИ ПРЕДЛОГ ЗА АНГАЖОВАЊЕМ

**ПЕЈЗАЖНОГ АРХИТЕКТЕ АЛЕКСАНДРА БОБИЋА,**

КАО АФИРМИСАНОГ СТРУЧЊАКА ИЗ ПРАКСЕ КОЈЕ СВОЈИМ РАДОМ МОЖЕ ДА ДОПРИНЕСЕ УНАПРЕЂЕЊУ НАСТАВЕ НА ДЕПАРТМАНУ ЗА АРХИТЕКТУРУ УНИВЕРЗИТЕТА У БЕОГРАДУ - АРХИТЕКТОНСКОГ ФАКУЛТЕТА

НА ПРЕДМЕТУ:

* СТУДИО М01А (ПРОЈЕКАТ И РАДИОНИЦА) НА ПРВОЈ ГОДИНИ *МАСА*, ОДНОСНО СТУДИО 05А (ПРОЈЕКАТ И РАДИОНИЦА) ЧЕТВРТОЈ ГОДИНИ *ИАСА* СТУДИЈСКОГ ПРОГРАМА
* СТУДИО М02А (ПРОЈЕКАТ И РАДИОНИЦА) НА ПРВОЈ ГОДИНИ *МАСА*, ОДНОСНО СТУДИО 06А (ПРОЈЕКАТ И РАДИОНИЦА) ЧЕТВРТОЈ ГОДИНИ *ИАСА* СТУДИЈСКОГ ПРОГРАМА
* СТУДИО М03А (ПРОЈЕКАТ И РАДИОНИЦА) НА ДРУГОЈ ГОДИНИ *МАСА*, ОДНОСНО СТУДИО 07А (ПРОЈЕКАТ И РАДИОНИЦА) ПЕТОЈ ГОДИНИ *ИАСА* СТУДИЈСКОГ ПРОГРАМА
* МАСТЕР ПРОЈЕКАТ А НА ДРУГОЈ ГОДИНИ *МАСА*, ОДНОСНО ПЕТОЈ ГОДИНИ *ИАСА* СТУДИЈСКОГ ПРОГРАМА

РУКОВОДИЛАЦ ДЕПАРТМАНА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПРОФ. АРХ. ВЛАДИМИР ЛОЈАНИЦА

УНИВЕРЗИТЕТ У БЕОГРАДУ-АРХИТЕКТОНСКИ ФАКУЛТЕТ

Департман за архитектуру

У Београду, 14.01.2020. год.

На основу чл. 80. Закона о високом образовању, чл. 126. Статута Универзитета у Београду-Архитектонског факултета и чл. 6. Правилника о условима, начину и поступку за ангажовање предавача ван радног односа на Универзитету у Београду-Архитектонском факултету упућујем

**ИНИЦИЈАТИВА**

за покретање поступка за ангажовање за предавача ван радног односа

Предлажем Иницијативу за покретање поступка за ангажовање пејз. арх. АЛЕКСАНДРА БОБИЋА у статусу предавача ван радног односа на мастер академским студијама (МАСА-А и ИАСА) Универзитета у Београду-Архитектонског факултета и то на следећим стручно-апликавтивним предметима:

* Студио М01А (пројекат и радионица), односно Студио 05 А (пројекат и радионица),
* Студио М02А (пројекат и радионица), односно Студио 06 А (пројекат и радионица),
* Студио М03А (пројекат и радионица), односно Студио 07 А (пројекат и радионица),
* Мастер пројекат А,

све у обиму од 30% радног ангажовања у току оба семестра школске 2019/20 и под руководством в. проф. Милана Ђурића.

На поменутим наставним предметима Александар Бобић се ангажује за део наставе која је у непосредном односу са облашћу пејзажне архитектуре (пејзажни дизајн) или је међустојна између области архитектуре и пејзажне архитектуре као што су пејзажни културни пејзаж, урбанизам, пејзажна инфраструктура и сл.

**Образложење**

Како сам за себе наводи, Александар Бобић „ је независни мислилац и стваралац, истрајан борац и заступник универзализма и промене. Као мислилац и комуниста, он је под утицајем спекулативног материјализма. Живи и ради као слободан уметник у Свету, овде и сада“.

1. *Испуњеност услова према чл. 5, Правилника о условима, начину и поступку за ангажовање предавача ван радног односа на Универзитету у Београду-Архитектонском факултету, став 1., алинеја 1: да је мастер академске студије завршио са просечном оценом најмање осам (8),*

Александар Бобић је стекао диплому дипл. инж. пејз. арх. на Универзитету у Београду-Шумарски факултета са просечном оценом 8,62 (2000. г.), односно диплому мастер за пејзажну архитектуру на истој институцију са просечном оценом 10,00 (2008. г.).

1. *Испуњеност услова према чл. 5, Правилника о условима, начину и поступку за ангажовање предавача ван радног односа на Универзитету у Београду-Архитектонском факултету, став 1., алинеја 2: да има минимално пет референци из области која је од значаја за стручно-апликативни предмет*

У свом богатом професионалном опусу учествовао је у изради више од 15 пројеката различитих типлогоја од којих је реализовао 6, а четири су у фази реализације. Учествовао је на 18 архитектонских конкурса, од чега на 11 међународних, на којима је остварио 4 запажена пласмана. Готово све пројекте публиковао је на изложбама – 12 националних и 6 међународних на којима је добио 4 признања. Поред стручнг и уметничког рада, Бобић је остварио запажене резултате у теоријском раду и то: 12 поглавља у монографијама, 6 чланака у часописима, 14 саопштења на скуповима штампаних у целини – све на националном и међународном нивоу. Поред наведеног, Бобић је до сада био уредник две монографије из области архитектуре као и рецензент у три међународна часопис категорије М21А.

За потребе ове Иницијативе издвајам релевантне најзначајније референце:

* Пројекти:

1. Идејно архитектонско решење за пројекат уређења простора у окружењу храма Успења пресвете богородице на Тргу православља у Дервенти, БиХ, Архитектонски факултет, Београд (као аутор заједно са В. Ђокићем и И. Ракоњац), 2012; реализован 2015; публикован на 7. Међународном салону пејзажне архитектуре у Београду и на 9. Међународној изложби пејзажне архитектуре „Rosa Barba Prize“ у Барселони;
2. Архитектонско-урбанистичко решење за уређење Савског трга у Београду за спомен обележја жртвама рата и браниоцима отаџбине, (као аутор заједно са Ж. Узелцем, Ј. Панчевац и М. Тимотијевићем), реализован 2012 – срушен 2019; публикован на 35. Салону архитектуре у Београду и на 6. Међународном салону пејзажне архитектуре у Београду;
3. Архитектонски пројекат партерног уређења блока 20 „Савоград“ на Новом Београду, Београд, (као аутор заједно са В. Ђокићем, З. Лазовићем и В. Милићем); делимично реализован 2009; публикован на 32. Салону архитектуре у Београду;
4. Архитектонски пројекат уређења амбијенаталне сцене у Трипкови на планини Златибор, (као аутор заједно са М. Антонијевићем) – реализован 2007; публикован на 30. Салону архитектуре у Београду на коме је награђен признањем у категорији архитектура и на Мајском салону УЛУПУДС-а (2006);

* Конкурсни пројекти:

1. Међународни уметнички конкурсни пројекат „Хипербореја“ за меморијални комплекс жртвама цунамија у југоисточној Азији, Осло, Норвешка, (самостални рад) – 2006; публикован на 29. Салону архитектуре у Београду и на 2. Међународном салону пејзажне архитектуре у Београду на коме је награђен признањем у категорији пројеката;
2. Међународни архитектонски конкурсни пројекат „Обсерваторија будућности“ – Геоцентар на острву Мон у Данској (заједно са М. Антонијевићем, З. Лазовићем и Д. Рогић) – 2002; публикован на 24. Салону архитектуре у Београду на коме је награђен признањем УЛУПУДС-а за уметнички допринос и на 10. Салону архитектуре у Прагу;

* Учешће на међународним изложбама:

1. Учешће на међународној изложби 23. Бијенале дизајна у Љубљани са пројектом „Design Intelligent EyeLashes - Adaptable Solar Façade“ (заједно са З. Лазовићем, Б. Гаковићем, К. Буњак, А. Кирн, Н. Зорићем, И. Зорићем, В. Стевовићем и М. Делевић)

* Поглавља у монографијама:

1. Bobić, A., Lazović, Z, Stevović, V. (2014). Afirmacioni horizont: aktuelnost arhitekturalnog manifesta. U: Đokić, V., Lazović, Z. (ur.), *Uticaj klimatskih promena na planiranje i projektovanje.* Univerzitet u Beogradu, Arhitektonski fakultet, Beograd.
2. **Timotijević, M., Bobić, A. (2014). Godovi i čvorovi: Mihailo Timotijević u razgovoru sa Aleksandrom Bobićem. U: Jelenković, D., Pavić, B., Miljković, D. (ur.), *Umetnost, arhitektura, dizajn 14. R301 - Radionica 301 Arhitektonskog fakulteta Univerziteta u Beogradu, 1994-2014***. Kulturni centar, Galerija savremene umetnosti, Pančevo; Univerzitet u Beogradu, Arhitektonski fakultet, Beograd.
3. Bobić, A., Lazović, Z, Stevović, V. (2013). Eksperiment u arhitekturi između i unutar određenog i promenljivog. U: Đokić, V., Lazović, Z. (ur.), *Uticaj klimatskih promena na planiranje i projektovanje: kreiranje strategija i obrazaca.* Univerzitet u Beogradu, Arhitektonski fakultet, 37-55, Beograd.
4. Aleksandar Bobić, Zoran Lazović, Vanja Panić, Vladan Stevović (2011). Ogled o gradu budućnosti kao globalnom habitatu. U: Đokić, V., Lazović, Z. (ur.), *Uticaj klimatskih promena na planiranje i projektovanje,* Univerzitet u Beogradu - Arhitektonski fakultet, str. 34-46, Beograd.

* Саопштења на скуповима:

1. Бобић, А. (2017): О метафорама Спасоја Крунића [поговор]. У: А. Бобић (ур.), *Спасоје Крунић: Просторне метафоре*. Универзитет у Београду, Архитектонски факултет и Орион Арт, Београд.
2. Bobic, A., Lazovic, Z. and Stevovic, V., 2015. Destruction and affirmative negation in architecture. 15th International Multidisciplinary Scientific GeoConference SGEM - Green Design and Sustainable Architecture, Conference Proceedings, 16-25, June, 2015, Albena, Bulgaria. SGEM 2015.
3. Bobic, A., Lazovic, Z. and Djokic, V., 2014. The crisis of architectural creativity: An essay on understanding of non-good in the architecture. 14th International Multidisciplinary Scientific GeoConference SGEM on Nano, Bio and Green - Technologies for a Sustainable Future, Conference Proceedings, 17-26, June, 2014, Albena, Bulgaria. SGEM 2014.
4. **Bobić, A., Lazović, Z. i Stevović, V., 2013. "Self-sufficient design: Essay on the understanding of the city of future as global habitat," Nano, bio and green - technologies for a sustainable future, SGEM 2013 Conference Proceedings, 713-720.**

* Рад у часопису:

1. Bobic A. (2009). *ATM Infusion: Life In the Cage of Corporate Culture*, *SAJ: Serbian Architectural Journal,* Vol 1, No 3, p. 217-228, Arhitektonski fakultet, Beograd

За свој досадашњи рад Александар Бобић је добио 7 награда и признања од чега једно признање у међународној конкуренцији. У погледу доприноса професији архитект и широј друштвеној заједници био је члан жирија на по једном националном и међународном архитектонском конкурсу, председник жирија на 36. Салону архитектуре у Београду, као и члан Савета салона архитектуре (2014-2017), односно члан Савета и жирија за наступ Републике Србије на Бијеналу архитектуре у Венецији (2016.).

*3. Испуњеност услова према чл. 5, Правилника о условима, начину и поступку за ангажовање предавача ван радног односа на Универзитету у Београду-Архитектонском факултету, став 1., алинеја 3: да показује смисао за наставни рад*

Поред богатог и афирмисаног стручног, уметничког и теоријског рада, Александар Бобић бележи значајно искуство у раду у настави. На архитектонском факултету је присутан од 2002. године у различитим статусима (сарадник, консултант, гост критичар, предавач и др.), прво на Департману за урбанизам (2002-2012), а потом на Департману за архитектуру (од 2006. до данас) и то:

* На сва три Студио пројекта – архитектура, укључујући семинаре и радионице као и на мастер тези и пројекту којима руководи в. проф. Милан Ђурић (од 2012. до данас) као сарадник, консултант и гост критичар;
* На изборном предмету Архитектонско дело и семинару Идентитет и репрезентација (МУАД) којима руководи в. проф. Милан Ђурић (од 2016. до данас) као гостујући предавач и критичар;
* На сва три Студио пројекта – архитектура, укључујући семинаре и радионице, Синтезном пројекту 3, као и на мастер тези и пројекту којима је руководио проф. Зоран Лазовић (2006-2015) као сарадник, консултант и гост критичар;
* Гостујући предавач на наставним предметима: Индустрија и трговина (ОАС) (2016 – до данас) (руководилац М. Ђурић); Изборни предмет Re-Birth – нови живот напуштених простора (руководитељка А. Никезић), мастер академске студије (2012); Семинар - Пројектовање јавних објеката и садржаја – теорија и пракса (руководилац А. Виденовић), мастер академске студије (2009 и 2010); Изборни предмет Јавни простори и садржаји (руководилац В. Ђокић), мастер академске студије (2008-2010); Изборни предмет Урбана природа (руководилац М. Тимотијевић), мастер академске студије (2007 и 2009).

Поред наведеног Александар Бобић је одржао три јавна предавања и то:

* Шта нам се то дешава?, уводно предавање у оквиру петодневног циклуса предавања и разговора о архитектури и професији под називом „Суочавање“ (концептор циклуса А. Бобић), БИНА, Културни центар Београда, 9-13. маја 2016;
* Постмарксистичка критика посткапиталистичког града, јавно предавање у Коларчевом културном центру у Београду, 2014;
* Савремене пејзажна архитектура у Србији, јавно предавање у Културном центру Републике Србије у Прагу, 2007.

Из наведеног, уочљиво је да професионални, уметнички и теоријски рад Александра Бобића карактерише трансдисциплинарност, те пажљивост, преданост и истрајност у раду. Веома богата и поливалентна интересовања и искуства, те доминантан рад везан за архитектуру и професију архитект учинила су да је Александар Бобић стекао ванредне вештине и знања значајних за рад у настави. Његов досадашњи рад и резултати у раду са студентима и колегама на Архитектонском факултету указују на његове високе академске, професионалне и етичке назоре у раду. У протеклих осам година рада у континуитету на наставним предметима којима руководим Александар Бобић је битно допринео квалитету наставе пружајући ми тако прилику да унапредим и развијем методологију рада са студентима на начин и у мери како то раније није било могуће. Следствено наведеном, предлажем Департману за архитектуру да прихвати и потврди ову Иницијативу за ангажовање Александра Бобића као предавача ван радног односа на горе наведеним наставним предметима, временском периоду и обиму ангажовања.

ванр. проф. Милан Ђурић